turjo4nis/wikipedia-bn-dump-20250701 huggingface dataset:
বিল বেল

উইলিয়াম বিল বেল (; জন্ম: ৫ সেপ্টেম্বর, ১৯৩১ - মৃত্যু: ২৩ জুলাই, ২০০২) ওতাগোর ডুনেডিনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ক্যান্টারবারি দলের প্রতিনিধিত্ব করেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংনৈপুণ্য প্রদর্শন করেছেন ‘বিল’ ডাকনামে পরিচিত বিল বেল।

প্রথম-শ্রেণীর ক্রিকেট 
১৯৪৯-৫০ মৌসুম থেকে ১৯৫৮-৫৯ মৌসুম পর্যন্ত বিল বেলের প্রথম-শ্রেণীর খেলোয়াড়ী জীবন চলমান ছিল। সমগ্র প্রথম-শ্রেণীর খেলোয়াড়ী জীবনে ৩৩টি খেলায় অংশ নিয়ে ৪০.৫২ গড়ে ৪৪ উইকেট এবং ১০.০০ গড়ে ১৭০ রান তুলেছিলেন।

ক্যান্টারবারি ও অকল্যান্ডের পক্ষে ১১ উইকেট পেয়েছিলেন। বলের উপর বেশ নিয়ন্ত্রণ রাখতেন। লেগ স্পিন ও গুগলি বোলার ছিলেন তিনি। লেগ ব্রেক ও গুগলিতে বলকে সুন্দরভাবে বাঁক খাওয়াতেন। পাঁচটিমাত্র প্রথম-শ্রেণীর ক্রিকেটে খেলায় অংশগ্রহণের পরপরই আন্তর্জাতিক ক্রিকেট খেলার সুযোগ ঘটে বিল বেলের।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন। ১ জানুয়ারি, ১৯৫৪ তারিখে কেপটাউনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ৫ ফেব্রুয়ারি, ১৯৫৪ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৯৫৩-৫৪ মৌসুমে নিউজিল্যান্ড দল দক্ষিণ আফ্রিকা গমন করে। নিয়মিত স্পিনার অ্যালেক্স মইরের অনুপস্থিতিতে সফরকারী দলের সদস্যরূপে তাকে অন্তর্ভুক্ত করা হয়। সফরের শুরুতে ইস্টার্ন প্রভিন্সের বিপক্ষে চার উইকেট নিয়ে স্বীয় প্রতিশ্রুতিশীলতার স্বাক্ষর রাখেন বিল বেল। কিন্তু, কেপটাউনের নিউল্যান্ডস ক্রিকেট গ্রাউন্ড ও পোর্ট এলিজাবেথে অনুষ্ঠিত দুই টেস্টে অংশ নিয়ে মাত্র দুই উইকেট দখল করেছিলেন। ফলশ্রুতিতে, তাকে দলের বাইরে অবস্থান করতে হয় ও আর কোন টেস্টে অংশগ্রহণ করতে দেখা যায়নি।

২৩ জুলাই, ২০০২ তারিখে ৭১ বছর বয়সে অকল্যান্ডে বিল বেলের দেহাবসান ঘটে।

তথ্যসূত্র

আরও দেখুন 
 স্যান্ডি বেল
 ইয়ান লেগাট
 এক টেস্টের বিস্ময়কারী
 নর্দার্ন ডিস্ট্রিক্টস ক্রিকেট দল
 নিউজিল্যান্ডীয় টেস্ট ক্রিকেটারদের তালিকা

বহিঃসংযোগ 
 
 

১৯৩১-এ জন্ম
২০০২-এ মৃত্যু
অকল্যান্ডের ক্রিকেটার
ক্যান্টারবারির ক্রিকেটার
ডুনেডিন থেকে আগত ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
জনি বি. গুড

"জনি বি. গুড" () মার্কিন রক এ্যান্ড রোল তারকা শিল্পী চাক বেরি কর্তৃক প্রকাশিত একটি একক গান। এটি চেস রেকর্ডস থেকে মুক্তি পায় ১৯৫৮ সালের মার্চ মাসে। গানটি বিলবোর্ড ম্যাগাজিনের "আর এ্যান্ড বি" চার্টে ২ নম্বরে এবং "হট ১০০" চার্টে ৮ নম্বরে পৌঁছে।

জনপ্রিয় সঙ্গীত ধারায় "জনি বি. গুড" কে অন্যতম জনপ্রিয় এবং গুরুত্বপূর্ণ গান হিসেবে ধরা হয়। গানটিকে বলা হয়, "প্রথম রক এ্যান্ড রোল হিট গান, যা রক এ্যান্ড রোল তারকা হওয়ার গৌরব নিয়ে"। এটি অন্য অনেক শিল্পী দ্বারা রেকর্ড করা হয়েছে এবং প্রচুর সম্মাননা পেয়েছে। রোলিং স্টোন ম্যাগাজিনের "সর্বকালের ৫০০ সেরা গান" এর তালিকায় ৭ নম্বরে স্থান দেওয়া হয়েছে।

রচনা এবং রেকর্ডিং

কর্মীবৃন্দ
 চাক বেরি – কন্ঠ, গিটার
 লাফায়েট্টে লিক – পিয়ানো
 উইলি ডিক্সন – বেজ গিটার
 ফ্রেড বিলো – ড্রামস

চার্ট ইতিহাস

সাপ্তাহিক চার্ট

বছর-শেষের চার্ট

প্রাপ্তি

কভার সংস্করণ

তথ্যসূত্র

ধারণকৃত সঙ্গীতের কাল্পনিক চরিত্র
গ্র্যামি হল অব ফেম পুরস্কার প্রাপক
১৯৮৩-এর একক
১৯৭৯-এর একক
কলাম্বিয়া রেকর্ডসের একক
১৯৭২-এর একক
মোল্লাপুর ইউনিয়ন

মোল্লাপুর ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।

অবস্থান 
বিয়ানীবাজার উপজেলা সদর থেকে ইউনিয়ন পরিষদের দুরত্ব -২.০০ কি.মি.।

ইতিহাস

গ্রাম সমূহ 
লাসাইতলা, মাটিকাটা, নিদনপুর, জলঢুপ পাতন, পাতন উছপাড়া,  লামাপাতন, লাল বাউরবাগ, কটুখালীরপার, পাতন বড়পাড়া, আলীপুর, মোল্লাপুর, আব্দুল্লাপুর, চন্দগ্রাম (একাংশ), আষ্ট্রসাঙ্গন, বারইগ্রাম, বাউরভাগ (একংশ), পাতন, কাছাটুল, জলঢুপ মোল্লাপুর।

আয়তন ও জনসংখ্যা 
আয়তন – ১৮.০০ (বর্গ কিঃ মিঃ)গ)। লোকসংখ্যা – ১৭,২৩০ জনঅন লাইনে জন্ম নিবন্ধন অনুসারে।

শিক্ষা 
শিক্ষার হার – ৭২%। 

শিক্ষা প্রতিষ্ঠান

 সরকারী প্রাথমিক বিদ্যালয়- ০৬টি
 বে-সরকারী রেজিঃ প্রাঃ বিদ্যালয়- ০১টি
 কিন্ডার গার্টেন বিদ্যালয় – ৪ টি
 উচ্চ বিদ্যালয়ঃ ২টি
 মাদ্রাসা- ৩টি
 কওমী ০২ টি
 কারীয়ানা ০১ টি

দর্শনীয় স্থান 

 মালিক মহল, পাতন গোডাউন বাজার (যেখানে প্রাচীন তাঁত শিল্প কারখানা ছিল- বর্তমানে সেটা বিলুপ্ত)।

উল্লেখযোগ্য ব্যক্তিত্ব

জনপ্রতিনিধি 
বর্তমান চেয়ারম্যান-  এম এ অদুদ রোকন

আরও দেখুন 

 সিলেট জেলা
 আলীনগর ইউনিয়ন, বিয়ানীবাজার
 বিয়ানীবাজার উপজেলা

তথ্যসূত্র 

বিয়ানীবাজার উপজেলার ইউনিয়ন
হারুনর রশিদ

হারুনর রশিদ ( ১৫ মার্চ ১৯৪০- ১ ফেব্রুয়ারি ২০২৪) ছিলেন বাংলাদেশী চলচ্চিত্র পরিচালক এবং লেখক। ১৯৭৬ সালে, মেঘের অনেক রঙ চলচ্চিত্রের জন্য তিনি শ্রেষ্ঠ পরিচালক বিভাগে জাতীয় চলচ্চিত্র পুরস্কার লাভ করেন।

জন্ম ও কর্মজীবন 
রশিদ ১৯৪০ সালের ১৫ মার্চ কুষ্টিয়ায় জন্মগ্রহণ করেন। উঠতি বয়সে ঢাকায় আসেন। পরে চলচ্চিত্র নির্মাণে মনোযোগী হন। তার ঘনিষ্ঠ বন্ধুরা ছিলেন নির্মাতা জহির রায়হান, খান আতাউর রহমান ও সৈয়দ সালাউদ্দিন জাকী। ১৯৬৩ সালে পরিচালক সালাউদ্দিনের সহকারী হিসেবে কর্মজীবন শুরু করেন। পরে বশীর হোসেন, জহির রায়হানের সহকারী পরিচালক হিসেবে কাজ করেছেন। তার পরিচালিত মুক্তিযুদ্ধ ভিত্তিক চলচ্চিত্র ‘মেঘের অনেক রং’ ১৯৭৬ সালে মুক্তি পায়। ওই বছর চলচ্চিত্রটির জন্য শ্রেষ্ঠ পরিচালক হিসেবে জাতীয় চলচ্চিত্র পুরস্কার পান তিনি।

চলচ্চিত্র

পরিচালক
 রূপবান - ১৯৯২
 গুনাই বিবি - ১৯৮৫
 মেঘের অনেক রং - ১৯৭৬
 সুয়োরানী দুয়োরানি (সহকারী পরিচালক) - ১৯৬৮
 কাঞ্চনমালা (প্রধান সহকারী পরিচালক) - ১৯৬৭
 রূপবান (সহকারী পরিচালক) - ১৯৬৫

লেখক
 গুনাই বিবি - ১৯৮৫
 মেঘের অনেক রং - ১৯৭৬

পুরস্কার ও মনোনয়ন
জাতীয় চলচ্চিত্র পুরস্কার

মৃত্যু 
রশিদ ২০২৪ সালের ১ ফেব্রুয়ারি ঢাকায় ৮৩ বছর বয়সে মৃত্যুবরণ করেন।

তথ্যসূত্র

বহিঃসংযোগ
 

বাংলাদেশী চলচ্চিত্র পরিচালক
শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
২০২৪-এ মৃত্যু
রাশেদা চৌধুরী

রাশেদা চৌধুরী একজন বাংলাদেশী অভিনেত্রী।

অভিনয় জীবন

চলচ্চিত্র
তার অভিনয় জীবন শুরু হয় ১৯৮৪ সালে ‘নতুন মুখের সন্ধানে’ চলচ্চিত্রে সম্পৃক্ততার মধ্য দিয়ে। তিনি প্রথম অভিনয় করেন দারাশিকোর নির্দেশনায় ‘প্রেম কাহিনী’ চলচ্চিত্রে, এতে তিনি কেন্দ্রীয় চরিত্রে অভিনয় করেন। এরপর তিনি চাষী নজরুল ইসলামের ‘বিরহ ব্যথা’ এবং হারুনুর রশীদের ‘ভাগ্যবতী’ চলচ্চিত্রে অভিনয় করেন। এই পর্যন্ত তিনি দুই শতাধিক চলচ্চিত্রে অভিনয় করেছেন।

নাটক
চলচ্চিত্রের পাশাপাশি তিনি টিভি নাটকেও অভিনয় করেছেন। সালাহ উদ্দিন লাভলুর নির্দেশনায় ‘ভবের হাট’ ধারাবাহিক নাটকে অভিনয়ের মধ্য দিয়ে তিনি টিভিতে অভিনয় শুরু করেন। এরপর বহু নাটকে তিনি অভিনয় করেছেন।

চলচ্চিত্র তালিকা
 তাণ্ডব (২০২৫)
 হৈমন্তীর ইতিকথা (২০২৪)
 ভাঙন (২০২২) - করিমন
 দুই পৃথিবী (২০১৫)
 দুটি মনের পাগলামী (২০১৪)
 লাভ স্টেশন (২০১৪)
 ৭১ এর গেরিলা (২০১৩)
 কুমারী মা (২০১৩)
 তোমার সুখই আমার সুখ (২০১২)
 চেহারা (২০১২)
 মানিক রতন দুই ভাই (২০১২)
 পরাণ যায় জ্বলিয়া রে (২০১০)
 এক জবান (২০১০)
 আমার স্বপ্ন আমার সংসার (২০১০)
 জমিদার (২০১০)
 সবার উপরে তুমি (২০০৯)
 বলো না কবুল (২০০৯)
 চিরদিন আমি তোমার (২০০৯)
 রাস্তার ছেলে (২০০৯)
 মেঘের কোলে রোদ (২০০৮)
 আমার জান আমার প্রাণ (২০০৮)
 বধূবরণ (২০০৮)
 যদি বউ সাজো গো (২০০৮)
 ডাক্তার বাড়ি (২০০৭)
 কাল সকালে (২০০৫)
 টাকা (২০০৫)
 বস্তির রানী সুরিয়া (২০০৪)
 ওদের ধর (২০০২)
 ভাইয়া (২০০২)
 স্বপ্নের বাসর (২০০১)
 ঝড় (২০০০)
 মগের মুল্লুক (১৯৯৯)
 ভন্ড (১৯৯৮)
 বুকের ভিতর আগুন (১৯৯৭)
 আশা ভালবাসা (১৯৯৫)
 তুমি আমার (১৯৯৪)
 কমান্ডার (১৯৯৪)
 ভাগ্যবতী
 বিরহ ব্যথা

টেলিভিশন 
 ৪২০

বক্তিগত জীবন
তিনি আল হেলাল চৌধুরীকে বিয়ে করেন। তাদের দুই মেয়ে রয়েছে: শম্পা ও অনন্যা।

তথ্যসূত্র

বহিঃসংযোগ

 
 

১৯৬১-এ জন্ম
বাংলাদেশী চলচ্চিত্র অভিনেত্রী
ব্রাহ্মণবাড়িয়া জেলার অভিনয়শিল্পী
মাইক পম্পে

মাইকেল রিচার্ড পম্পেও (  জন্ম ডিসেম্বর ৩০, ১৯৬৩) একজন আমেরিকান রাজনীতিবিদ এবং আইনজীবী যিনি এপ্রিল ২০১৮ সাল থেকে  মার্কিন যুক্তরাষ্ট্রের ৭০তম ষ্টেট সেক্রেটারি হিসেবে দায়িত্ব পালন করেন করেছেন। তিনি মার্কিন যুক্তরাষ্ট্রের একজন সাবেক সেনা কর্মকর্তা এবং জানুয়ারী ২০১৭ থেকে এপ্রিল ২০১৮ সাল পর্যন্ত কেন্দ্রীয় গোয়েন্দা সংস্থার পরিচালক ছিলেন ।

২০১১ সাল থেকে ২০১৭ সাল পর্যন্ত পম্পে মার্কিন যুক্তরাষ্ট্রের হাউস অব রিপ্রেজেনটেটিভস এর সদস্য হিসেবে ক্যান্সাসের ৪র্থ কংগ্রেসিয়াল জেলার প্রতিনিধিত্ব করেছিলেন। তিনি রিপাবলিকান ন্যাশনাল কমিটির ক্যান্সাস প্রতিনিধি এবং ইতালিয়ান আমেরিকান কংগ্রেশনাল ডেলিগেশনের একজন সদস্য ছিলেন। পম্পে রিপাবলিকান দলের মধ্যে চা পার্টি আন্দোলনেরও একজন সদস্য । 

২০১৫ সালের মার্চ মাসে প্রেসিডেন্ট ডোনাল্ড ট্রাম্প পম্পেকে অঙ্গরাজ্য সচিব পদে মনোনীত করেন। পম্পিও তার পূর্বসূরি রেক্স টিলারসনের বরখাস্তের পর এই পদে অধিষ্ঠিত হন।  ২০১৮ সালের ২৬শে এপ্রিল পম্পে, সিনেট কর্তৃক ৫৭-৪২ ভোটে   নির্বাচিত হন এবং একই দিনে শপথ গ্রহণ করেন। 

পম্পে ২০২০ সালে মার্কিন যুক্তরাষ্ট্রের সিনেটে ক্যান্সাস অঙ্গরাজ্যের প্রতিনিধি হিসেবে একজন সম্ভাব্য প্রার্থী ছিলেন।  শেষ পর্যন্ত, তিনি ২০২০ সালে নির্বাচনে অংশ নিতে অস্বীকার করলেও, ভবিষ্যতে রাষ্ট্রীয় দফতরের দায়িত্ব নিতে আগ্রহ প্রকাশ করেন।

শিক্ষা এবং প্রাথমিক কর্মজীবন

ব্যবসা পেশাজীবন

ইউ.এস. হাউস অব রিপ্রেজেন্টেটিভস (২০১১-২০১৭)

নির্বাচন 

 ২০১০

 ২০১২

 ২০১৪

 ২০১৬

তথ্যসূত্র

মার্কিন পররাষ্ট্রমন্ত্রী
জীবিত ব্যক্তি
ইতালীয় বংশোদ্ভূত মার্কিন ব্যক্তি
২১শ শতাব্দীর মার্কিন রাজনীতিবিদ
১৯৬৩-এ জন্ম
মার্কিন যুক্তরাষ্ট্রের সেনা কর্মকর্তা
হার্ভার্ড ল স্কুলের প্রাক্তন শিক্ষার্থী
জিও-ট্যাগিং

জিওট্যাগিং বা জিও-ট্যাগিং, এমন একটা প্রক্রিয়া যার দ্বারা কোন জিওট্যাগ আলোকচিত্র বা ভিডিও, ওয়েবসাইট, এসএমএস বার্তা, কিউ কোড  বা আরএসএস ফিড এবং এক ধরনের ভূস্থানিক মেটাডেটা তে ভৌগোলিক সনাক্তকরণ মেটাডাটা যোগ করা হয়।  এতে থাকা তথ্য গুলো সাধারণত অক্ষাংশ এবং দ্রাঘিমাংশ সমন্বয় গঠিত, যদিও এর মাধ্যমে দুরত্ব, স্থানের নাম, সহ একটি সময় স্ট্যাম্প যোগ করে।

জিওট্যাগিং ব্যাবহ্যারকারীকে একটি মুঠোফোন বা যন্ত্রের সাহায্যে কোন স্থানের সঠিক তথ্য দিয়ে থাকে।  উদাহরণস্বরূপ, কেউ একটি  অনুসন্ধান ইঞ্জিনে ব্যবহার করে নির্দীস্ট অক্ষাংশ এবং দ্রাঘিমাংশ সমন্বয় প্রবেশ করে উক্ত অবস্থানের কাছাকাছি নেওয়া ছবিগুলি খুঁজে পেতে পারে। জিওট্যাগিং-সক্ষম তথ্য পরিষেবাদিগুলি ও ওয়েবসাইট গুলি অবস্থান ভিত্তিক তথ্য খুঁজে পেতে সাহায্য করে।    জিওট্যাগিং ব্যবহারকারীদের কাছে থাকা ছবি বা অন্যান্য মিডিয়া বা দৃশ্যের প্রকৃত অবস্থান বলতে পারে এবং অন্যান্য মিডিয়া প্ল্যাটফর্মগুলি  সেই  অবস্থানের উপর ভিত্তি করে তার সাথে সম্পকিত মিডিয়া প্রদর্শন করে।

জিওট্যাগিং সম্পর্কিত শব্দটি জিওকোডিংটি অ-সমন্বয় ভিত্তিক ভৌগোলিক স্থান, যেমন রাস্তার ঠিকানা, এবং সংশ্লিষ্ট ভৌগোলিক সমন্বয় খুঁজে পাওয়ার প্রক্রিয়াটিকে বোঝায়।

জনপ্রিয় উদাহরণ

জিও-ট্যাগিং কৌশল

জিওট্যাগিং ফটো

জিপিএস ফরম্যাট

বৈদ্যুতিন ফাইল ফরম্যাটের আদর্শ জিওট্যাগিং

রিমোট সেন্সিং তথ্য

অডিও/ভিডিও ফাইল

এসএমএস বার্তা

DNS এন্ট্রি

এইচটিএমএল পেজ

আইসিবিএম পদ্ধতি

RDF ফিড

মাইক্রোফরমেট

জিও-ব্ল্গিং

তথ্যসূত্র 

বিশ্বজনীন অবস্থান-নির্ণায়ক ব্যবস্থা
ভৌগোলিক উপাত্ত ও তথ্য
নাজমা

নাজমা نجمہ  একটি আরবি নাম যার অর্থ সফল বা বিজয়ী।

নাম 

নাজমা আকতার - (জন্ম ১৯৭৫) বাংলাদেশী ট্রেড ইউনিয়নের একজন সদস্য এবং আওয়াজ ফাউন্ডেশনের প্রতিষ্ঠাতা।
নাজমা আকতার (রাজনীতিবিদ) –বাংলাদেশের জাতীয় পার্টির রাজনীতিবিদ।
নাজমা আখতার - (জন্ম ১৯৫৩) হলেন ভারতের নয়াদিল্লিতে অবস্থিত জাতীয় ইসলামি বিশ্ববিদ্যালয়ের উপাচার্য।
নাজমা আনোয়ার -  (আনু. ১৯৪১ – ১৬ ডিসেম্বর ২০০৪) ছিলেন একজন বাংলাদেশী চলচ্চিত্র ও টেলিভিশন অভিনেত্রী এবং নাট্য কর্মী। তিনি কিছু উল্লেখযোগ্য বাংলা চলচ্চিত্রে অভিনয় করেছেন।
নাজমা চৌধুরী - একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের উইমেন অ্যান্ড জেন্ডার স্টাডিজ বিভাগের প্রতিষ্ঠাতা।

চলচ্চিত্র 

 নাজমা (চলচ্চিত্র) - নাজমা সুভাষ দত্ত পরিচালিত ১৯৮৩ সালের প্রণয়ধর্মী-নাট্য চলচ্চিত্র।
সালমা

সালমা (سلمى) একটি আরবি নাম যার অর্থ শান্তি। এটি একটি ফার্সি নামও (سلما) যার অর্থ মিষ্টি হৃদয়

নাম
 সালমা ইসলাম  - (জন্ম: ১লা জানুয়ারি ১৯৫৫) হলেন বাংলাদেশের একজন রাজনীতিবিদ ও ১৭৪ নং (ঢাকা-১) আসন থেকে নির্বাচিত জাতীয় সংসদ সদস্য।
 সালমা আক্তার -  (জন্ম: ১লা জানুয়ারি ১৯৯১) হলেন একজন বাংলাদেশী সঙ্গীত শিল্পী।
 সালমা খাতুন - (জন্ম: ১লা অক্টোবর, ১৯৯০) খুলনা জেলায় জন্মগ্রহণকারী বাংলাদেশের প্রথিতযশা প্রমিলা ক্রিকেটার।
 সালমা আগা - সিন্ধু প্রদেশের করাচীতে জন্মগ্রহণকারী পাকিস্তানি ব্রিটিশ গায়িকা ও ভারতীয় বংশোদ্ভূত বিশিষ্ট পাকিস্তানি অভিনেত্রী।
 সালমা সোবহান -  (জন্ম: আগস্ট ১১, ১৯৩৭ - মৃত্যু: ডিসেম্বর ২৯, ২০০৩)বাংলাদেশের প্রথম নারী ব্যারিস্টার।
 সালমা খাতুন (ট্রেন চালক) -  (জন্ম: ১লা জুন, ১৯৮৩) বাংলাদেশের প্রথম নারী ট্রেন চালক।
 সালমা হায়েক -  একজন মেক্সিকান এবং মার্কিন অভিনেত্রী, পরিচালক, এবং টেলিভিশন ও চলচ্চিত্র প্রযোজক।
 সালমা মুমতাজ -  ছিলেন একজন পাকিস্তানি ফিল্ম অভিনেত্রী, পরিচালক ও প্রযোজক।
 সালমা মাসুদ চৌধুরী - (জন্ম: ১৩ই ডিসেম্বর, ১৯৫৭) বাংলাদেশের দ্বিতীয় নারী বিচারপতি। বর্তমানে তিনি হাইকোর্ট বিভাগের একজন বিচারক।

স্থান 
 সালমা, নেপাল
 সালমা, সিরিয়া
 সালমা বাঁধ, আফগানিস্তান

আরও দেখুন
সুগাথাদাসা স্টেডিয়াম

সুগাথাদাসা স্টেডিয়াম শ্রীলংকার কলম্বোতে অবস্থিত একটি বহুমুখী স্টেডিয়াম। এটি বর্তমানে ফুটবল, রাগবি এবং অ্যাথলেটিক্সের জন্য ব্যবহৃত হয়। স্টেডিয়ামের ধারণক্ষমতা ২৫,০০০।

ইতিহাস
কলম্বোর মেয়র (১৯৫৬-৫৭, ১৯৬৩-৬৫), দেশটির প্রথম ক্রীড়া প্রতিমন্ত্রী (১৯৬৬-১৯৭০) এবং জাতীয় অলিম্পিক এবং কমনওয়েলথ গেমস কমিটির চেয়ারম্যান ভি.এ. সুগাথাদাসা প্রাথমিকভাবে স্টেডিয়ামটি নির্মাণের কথা উত্থাপন করেন। ১৬ জানুয়ারি ১৯৫৭ সালে স্টেডিয়ামটির নির্মাণ শুরু হয় এবং ১৬ ডিসেম্বর ১৯৬২ সালে নির্মাণ কাজ সমাপ্ত হয়।

১৯৯১ সালে, ১৯৯১ দক্ষিণ এশীয় গেমসের জন্য মিত্সুইই কোম্পানির দ্বারা এখানে একটি ইনডোর স্টেডিয়ামটি নির্মিত হয়।

স্টেডিয়ামের ব্যবহার
সুগাথাদাসা স্টেডিয়ামে ১৯৯১ ও ২০১৬ সালের দক্ষিণ এশীয় গেমস অনুষ্ঠিত হয়। এখানে ২০১০ এএফসি চ্যালেঞ্জ কাপের বেশিরভাগ ম্যাচ খেলা হয়। ২০১০ সালের আইএফএ পুরস্কারের অনুষ্ঠান এখানে অনুষ্ঠিত হয়। ২০১২ সালে স্টেডিয়ামটি এলিট ফুটবল লীগ অব ইন্ডিয়ার মূলঘর ছিল। ২০০২ সালে এখানে এশিয়ান অ্যাথলেটিক্স চ্যাম্পিয়নশিপ আয়োজন করা হয়।

তথ্যসূত্র

শ্রীলঙ্কার ফুটবল মাঠ
কলম্বোর ক্রীড়া মাঠ
১৯৬২-এ নির্মিত ক্রীড়া মাঠ
শ্রীলঙ্কায় বহু-উদ্দেশ্যে ব্যবহৃত স্টেডিয়াম
সৈয়দ ফাতেমী আহমেদ রুমি

মেজর জেনারেল সৈয়দ ফাতেমী আহমেদ রুমি বাংলাদেশ সেনাবাহিনীর  একজন অবসরপ্রাপ্ত কর্মকর্তা এবং সাবেক মহাপরিচালক স্পেশাল সিকিউরিটি ফোর্স (এসএসএফ)।

কর্মজীবন 
সৈয়দ ফাতেমী আহমেদ রুমি (মেজর জেনারেল) রংপুর সেনানিবাসে জেনারেল অফিসার কমান্ডিং (জিওসি) হিসেবে দায়িত্ব পালন করেন। বাংলাদেশ ইনস্টিটিউট অফ ইন্টারন্যাশনাল এন্ড স্ট্র্যাটেজিক স্টাডিজের (বিআইআইএসএস) চেয়ারম্যান নির্বাচিত হন ২০০৯ সালে।

তথ্যসূত্র 
এই নিবন্ধটি অসম্পূর্ণ। আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।

জন্মের বছর অনুপস্থিত (জীবিত ব্যক্তি)
বাংলাদেশ সেনাবাহিনীর জেনারেল
জীবিত ব্যক্তি
স্পেশাল সিকিউরিটি ফোর্স মহাপরিচালক
বিশ্ব বই দিবস

বিশ্ব বই দিবস বা বিশ্ব গ্রন্থ দিবস বা  বিশ্ব পুস্তক দিবস (এছাড়া বিশ্ব গ্রন্থ ও গ্রন্থস্বত্ব দিবস, বা বইয়ের আন্তর্জাতিক দিবস নামেও পরিচিত) হল পড়া, প্রকাশনা এবং কপিরাইট প্রচারের জন্য জাতিসংঘের শিক্ষা, বৈজ্ঞানিক ও সাংস্কৃতিক সংগঠন (ইউনেস্কো) দ্বারা আয়োজিত একটি বার্ষিক দিবস। ২৩ এপ্রিল ১৯৯৫ সালে ইউনেস্কো প্রথমবারের মত বিশ্ব বই দিবস উপযাপন করে। এরপর থেকে বিশ্বের বিভিন্ন দেশে প্রতিবছর ২৩ এপ্রিল বিশ্ব বই দিবস হিসেবে পালিত হয়ে আসছে। একটি সম্পর্কিত দিবস যুক্তরাজ্য এবং আয়ারল্যান্ডে মার্চ মাসে পালন করা হয়। বিশ্ব বই এবং কপিরাইট দিবস উপলক্ষে, ইউনেস্কো বই শিল্পের প্রধান সেক্টর থেকে নির্বাচিত উপদেষ্টা কমিটির সাথে, এক বছরের একটি জন্য ওয়ার্ল্ড বুক ক্যাপিটাল নির্বাচন করে। প্রতিটি মনোনীত ওয়ার্ল্ড বুক ক্যাপিটাল শহর বই পাঠ,বইয়ের প্রচার এবং প্রচারের জন্য বছরব্যাপী বিভিন্ন অনুষ্ঠান আয়োজন করে । ২০২৪ সালে  স্ত্রাসবুরকে ওয়ার্ল্ড বুক ক্যাপিটাল হিসেবে মনোনীত করা হয়েছে।

তারিখ বাছাই
দিবসের মূল ধারণাটি আসে ভ্যালেন্সীয় লেখক ভিসেন্ত ক্লাভেল আন্দ্রেসের কাছ থেকে। তিনি তাঁর প্রিয় লেখক মিগেল দে থের্ভান্তেসকে সম্মান জানানোর একটি উপায় হিসাবে ধারণাটি দেন। ১৯২৬ সালের ৬ ফেব্রুয়ারি রাজা আলফনসো ত্রয়োদশ স্পেন জুড়ে স্পেনীয় বই দিবস পালনের জন্য একটি রাজকীয় ফরমান জারি করেন। পরে সমগ্র স্পেনে দিবসটি পালন করা শুরু হয়। প্রথমে ৭ অক্টোবর থের্ভান্তেসের জন্মদিনে দিবসটি পালন শুরু হয়, পরে তা তাঁর মৃত্যুদিন ২৩ এপ্রিলে স্থানান্তর করা হয়।

১৯৯৫ সালে ইউনেস্কো সিদ্ধান্ত নেয় যে, বিশ্ব বই এবং কপিরাইট দিবস উদযাপিত হবে ২৩ এপ্রিল, যেহেতু দিনটি ইংরেজ উইলিয়াম শেক্সপিয়ার, পেরুভীয় ইনকা গার্তিলাসো দে লা ভেগা, এবং স্পেনীয় মিগেল দে থের্ভান্তেসসহ আরো বিশিষ্ট লেখকের জন্ম বা মৃত্যুবার্ষিকী। (ঐতিহাসিক ঘটনাক্রমে, শেক্সপীয়ার ও থের্ভান্তেস একই তারিখে মারা যান — ২৩ এপ্রিল ১৬১৬ — কিন্তু একই দিনে নয়, যেহেতু সেই সময় স্পেনে গ্রেগরীয় পঞ্জিকা ব্যবহার করা হত এবং ইংল্যান্ডে জুলীয় পঞ্জিকা ব্যবহার করা হত; শেক্সপীয়ার প্রকৃতপক্ষে থের্ভান্তেসের মৃত্যুর ১০ দিন পরে মারা যান, গ্রেগরীয় পঞ্জিকায় যা ৩ মে)।

বিভিন্ন দেশে বিশ্ব বই দিবস

কাতালোনিয়া
স্পেনের কাতালোনিয়াতে, সেন্ট জর্জ দিবস (দিয়াদা দে সান্ত জর্দি, এই ঐতিহাসিক অঞ্চলের সন্ত অনুগ্রাহক) ১৪৩৬ সাল থেকে পালন করা হচ্ছে এবং এতে প্রিয়জন এবং সম্মানিত ব্যক্তিদের মধ্যে উপহার বিনিময়ের প্রথা জড়িত রয়েছে। কাতালোনিয়াতে সেন্ট জর্জ দিবসটি প্রিয়জনকে বই এবং গোলাপ প্রদানের মাধ্যমে উদ্‌যাপন করা হয় এবং এটি কাতালোনীয়দের তাদের অনুগ্রাহক সন্তদের প্রতি সম্মান এবং সংস্কৃতির প্রতি ভালোবাসা প্রদর্শনের একটি সুযোগ।

সুইডেন
সুইডেনের দিনটি বার্ডসবোকড্যাগেন Världsbokdagen ("বিশ্ব বই দিবস") নামে পরিচিত। সাধারণভাবে এটি ২৩ এপ্রিল উদ্‌যাপন করা হয়, তবে এটি ইস্টারের সাথে সংঘর্ষ এড়াতে ২০০০ এবং ২০১১ সালে তা ১৩ এপ্রিলে নেয়া হয়েছিল।

যুক্তরাজ্য এবং আয়ারল্যান্ড
যুক্তরাজ্য এবং আয়ারল্যান্ডে, বিশ্ব বই দিবসটি হল মার্চ মাসে অনুষ্ঠিত একটি দাতব্য অনুষ্ঠান, যা বার্ষিকভাবে প্রথম বৃহস্পতিবারে অনুষ্ঠিত হয় এবং এ উপলক্ষে বইয়ের বিশেষ সংস্করণ প্রকাশ করা হয়।

বাংলাদেশ
বাংলাদেশে বই দিবস উপলক্ষে বিভিন্ন প্রতিষ্ঠানগুলোতে র‍্যালি, পাঠাভ্যাসের গুরুত্ববিষয়ক আলোচনা, দেয়ালপত্রিকা প্রকাশ ও বিতর্ক প্রতিযোগিতা অনুষ্ঠিত হয়।

চিত্রশালা

তথ্যসূত্র

বহিঃসংযোগ

 জাতীয় বিশ্ব বই দিবস, জাতিসংঘ 

এপ্রিল উদ্‌যাপন
বই প্রচার
জাতিসংঘের দিবস
ইউনেস্কো
পঠন (প্রক্রিয়া)
১৯৯৫-এ প্রতিষ্ঠিত পুনরাবৃত্ত ঘটনা
মজিবুর রহমান ফকির

ডা. ক্যাপ্টেন (অব.) মজিবুর রহমান ফকির (৭ জানুয়ারি ১৯৪৭ - ২ মে ২০১৬) বাংলাদেশ আওয়ামী লীগের রাজনীতিবিদ এবং সাবেক স্বাস্থ্য ও পরিবারকল্যাণ প্রতিমন্ত্রী।  তিনি মৃত্যুর আগ পর্যন্ত ময়মনসিংহ-৩ আসনের সংসদ সদস্য ছিলেন।

জন্ম ও প্রাথমিক জীবন 
মজিবুর রহমান ফকির ৭ জানুয়ারি ১৯৪৭ সালে ময়মনসিংহের গৌরীপুর উপজেলার কলতাপাড়ায় জন্মগ্রহণ করেন।  তার বাবার নাম মোজাফফর আলী। তিনি ১৯৭০ সালে ময়মনসিংহ মেডিক্যাল কলেজ থেকে স্নাতক হন। তারপর বাংলাদেশ সেনাবাহিনীতে মেডিকেল কোরে যোগ দেন। ১৯৮১ সালে সেনাবাহিনী থেকে স্বেচ্ছায় অবসর গ্রহণ করেন। তিনি বাংলাদেশের মুক্তিযুদ্ধে অংশগ্রহণ করেন। তিনি ময়মনসিংহ শহরের নাসিমা নার্সিংহোমের প্রতিষ্ঠাতা।

রাজনৈতিক ও কর্মজীবন 
সামরিক বাহিনীতে থাকা অবস্থায়  তিনি ১৯৭৪ থেকে ১৯৭৮ সাল পর্যন্ত ডেপুটেশনে মালয়েশিয়ায় ছিলেন। তিনি একাধারে প্রায় দুই যুগ ময়মনসিংহের গৌরীপুর উপজেলা আওয়ামী লীগের সভাপতি হিসেবে দায়িত্ব পালন করেন। ২০০১, ২০০৬, ২০০৮ সালে তিনি ১৪৮-ময়মনসিংহ-৩ আসনে সংসদসদস্য নির্বাচিত হন। অষ্টম জাতীয় সংসদ নির্বাচনে ( ২০০১) জয়ী হওয়ার পর তিনি বিজ্ঞান এবং তথ্য ও যোগাযোগ প্রযুক্তি মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। ২০০৯-২০১৪ মেয়াদে তিনি স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্বপালন করেন।

মৃত্যু 
মজিবুর রহমান ফকির ২ মে ২০১৬ সালে ময়মনসিংহ মেডিকেল কলেজ হাসপাতালে হৃদযন্ত্রের ক্রিয়া বন্ধ হয়ে মৃত্যুবরণ করেন। মৃত্যুকালে তার বয়স হয়েছিলো ৬৯ বছর। তিনি স্ত্রী, ৩ কন্যা, নাতি-নাতনিসহ অসংখ্য গুণগ্রাহী গেছেন। তার মৃত্যুতে শোক প্রকাশ করেছেন রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা।

আরও দেখুন 

 মন্ত্রিপরিষদ বিভাগ
 জনপ্রশাসন মন্ত্রণালয়
 প্রতিরক্ষা মন্ত্রণালয়

তথ্যসূত্র 
এই নিবন্ধটি অসম্পূর্ণ। আপনি চাইলে এটিকে সম্প্রসারিত করে উইকিপিডিয়াকে সাহায্য করতে পারেন।

২০১৬-এ মৃত্যু
১৯৪৭-এ জন্ম
বাংলাদেশ আওয়ামী লীগের রাজনীতিবিদ
বাংলাদেশী সেনা কর্মকর্তা
শেখ হাসিনার দ্বিতীয় মন্ত্রিসভার সদস্য
ময়মনসিংহ জেলার রাজনীতিবিদ
বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজ

বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ বা বিআইআইএসএস একটি রাষ্ট্রীয় স্বায়ত্তশাসিত জাতীয় গবেষণা ইনস্টিটিউট যা একটি সংবিধিবদ্ধ প্রতিষ্ঠান হিসাবে কাজ করে যা বাংলাদেশে নিরাপত্তা ও কৌশলগত বিষয়ে গবেষণা পরিচালনা করে।  রাস্ট্রদূত এএফএম গাউসুল আজম সরকার ইনস্টিটিউটের চেয়ারম্যান এবং মেজর জেনারেল শেখ পাশা হাবিব উদ্দিন বর্তমান মহাপরিচালক।

ইতিহাস 
১৯৭৮ সালে প্রতিষ্ঠানটি একটি সংবিধিবদ্ধ সংস্থা হিসাবে বাংলাদেশ সরকার প্রতিষ্ঠিত হয়।  বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ বাংলাদেশের পররাষ্ট্র মন্ত্রণালয়ের অধীনে রয়েছে।

তথ্যসূত্র 

ঢাকা ভিত্তিক সংগঠন
১৯৭৮-এ বাংলাদেশে প্রতিষ্ঠিত
বাংলাদেশের গবেষণা প্রতিষ্ঠান
বাংলাদেশ ভিত্তিক চিন্তাকেন্দ্র
মুহাম্মদ এনামুল হক

মুহম্মদ এনামুল হক বাংলাদেশ আওয়ামী লীগের রাজনীতিবিদ, বাংলাদেশ সেনাবাহিনীর সাবেক কর্মকর্তা এবং সাবেক প্রতিমন্ত্রী।

প্রথম জীবন 
ব্রিগেডিয়ার জেনারেল মুহম্মদ এনামুল হক ১০ জানুয়ারি ১৯৪৭ সালে চাঁপাইনবাবগঞ্জ জেলার শিবগঞ্জ উপজেলায় শাহবাজপুর ইউনিয়নের চাঁদপুর গ্রামে জন্মগ্রহণ করেন। তার পিতা মোজাহার হোসেন এবং মাতা ফেরদৌস মহলের পাঁচ ছেলে ও তিন মেয়ের মধ্যে তিনি জ্যেষ্ঠ। তিনি বিয়ে করেছেন জিনাত এনামকে। তাদের একমাত্র কন্যা আনিকা হক।

তিনি তৎকালীন চাঁপাইনবাবগঞ্জ মহকুমার শিবগঞ্জ উপজেলার মনাকষা ইউনিয়নের হুমায়ুন রেজা উচ্চ বিদ্যালয় থেকে ১৯৬২ সালে ম্যাট্রিকুলেশন এবং কুমিল্লা ভিক্টোরিয়া কলেজ থেকে ১৯৬৪ সালে বিজ্ঞান বিভাগে এইচএসসি পাশ করে বাংলাদেশ প্রকৌশল বিশ্ববিদ্যালয় (বুয়েট) থেকে ১৯৬৮ সালে বিএসসি ইঞ্জিনিয়ারিং (ইলেট্রিক্যাল) এ ডিগ্রী অর্জন করেন।

কর্মজীবন 
মুহম্মদ এনামুল হক ১৩ই জানুয়ারি ১৯৬৯ সালে তৎকালীন পাকিস্তান সেনাবাহিনীর মিলিটারী একাডেমীতে যোগ দিয়ে ইএমই কোরে কমিশন প্রাপ্ত হয়ে ক্যাপ্টেন হিসেবে কর্মরত অবস্থায় ১৯৭১ সালে মুক্তিযুদ্ধে অংশগ্রহণ করেন। ১ ডিসেম্বর ১৯৭১ সালে তিনি রাষ্ট্রপতির এডিসি নিযুক্ত হন।

বাংলাদেশ সেনাবাহিনীতে তিনি বাংলাদেশ সেনাবাহিনীর কমিশনার অফিসার হিসেবে বিভিন্ন গুরুত্বপূর্ণ পদে দায়িত্ব পালন করে ২৯ সেপ্টেম্বর ১৯৯২ সালে ব্রিগেডিয়ার জেনারেল হিসেবে পদোন্নতি লাভ করে ২০০১ সালে অবসর গ্রহণ করেন।

তিনি ১৯৯৩-১৯৯৭ সময়কালে বাংলাদেশ পল্লী বিদ্যুতায়ন বোর্ডের চেয়ারম্যান হিসেবে দায়িত্ব পালন করেন। বাংলাদেশ সেনাবাহিনীর কমিশনার অফিসার হিসেবে দায়িত্ব পালন করেন।

২০০৫ সালে তিনি চাঁপাইনবাবগঞ্জ জেলা আওয়ামী লীগের সভাপতি হিসেবে দায়িত্ব গ্রহণ করেন। ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসাবে চাঁপাইনবাবগঞ্জ-১ আসন থেকে সাংসদ নির্বাচিত হন। ১ আগস্ট ২০০৯ থেকে ৫ জানুয়ারি ২০১৪ সাল পর্যন্ত তিনি বিদ্যুৎ, জ্বালানী ও খনিজ সম্পদ মন্ত্রণালয়ের প্রতিমন্ত্রী হিসেবে দায়িত্ব পালন করেন।

তথ্যসূত্র 

জীবিত ব্যক্তি
১৯৪৭-এ জন্ম
কুমিল্লা ভিক্টোরিয়া সরকারি কলেজের প্রাক্তন শিক্ষার্থী
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বাংলাদেশ সেনাবাহিনীর ব্রিগেডিয়ার
চাঁপাইনবাবগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
নবম জাতীয় সংসদ সদস্য
শেখ হাসিনার দ্বিতীয় মন্ত্রিসভার সদস্য
শাহাবুদ্দিন স্কুল এন্ড কলেজ

শাহাবুদ্দিন স্কুল এন্ড কলেজ বাংলাদেশের চাঁদপুর জেলার একটি বেসরকারি প্রাথমিক ও উচ্চ বিদ্যালয়। যা ইউরোপীয় নকশার আদলে তৈরিকৃত ভবনে প্রতিষ্ঠিত চাঁদপুর জেলার সর্বোচ্চ সৌন্দর্য্যমণ্ডিত শিক্ষাপ্রতিষ্ঠান। চাঁদপুর জেলার সৌন্দর্য্যময় শিক্ষাপ্রতিষ্ঠানের পাশাপাশি জেলার দর্শনীয় স্থান ও পর্যটন কেন্দ্র হিসেবেও এ বিদ্যালয়ের পরিচিতি রয়েছে।

বিবরণ
বিদ্যালয়টি দ্বিতল বিশিষ্ট ভবন।  ছাদের পরিবর্তে দেওয়া হয়েছে কারুকাজে সজ্জিত সিমেন্ট শীটের ছাউনি। ভবনের মাঝখানে এবং একেবারে পূর্বপাশে রয়েছে দুটি প্রশস্ত সিঁড়ি। পূর্বপাশের সিঁড়ির নিচে বিদ্যালয়ের অফিস কক্ষ রয়েছে। উভয় তলাতে প্রশস্ত বারান্দা রয়েছে। দুর্যোগপ্রবণ এলাকা হিসেবে শুধু শ্রেণিকক্ষগুলোর অর্ধেক উঁচু পর্যন্ত রঙিন টিনশেডে আবৃত। শ্রেণিকক্ষ গুলোর আশপাশে বাঁশের তৈরি থলিতে মোড়ানো এনার্জি বাল্ব লাগানো রয়েছে।  নিচতলার পশ্চিম কোণে রয়েছে দুটি আলাদা ওয়াশরুম। রয়েছে কোমলমতি শিক্ষার্থীদের জন্য নানা রকমের ক্রীড়া সামগ্রী।  এর প্রবেশমুখের ডান দিকে কারুকার্য খচিত বাহারি নকশার একটি জামে মসজিদ।  মসজিদ আর স্কুল আঙিনা মিলে শিক্ষার্থীদের খেলার মাঠ। আঙিনার একপাশে রয়েছে শহীদ মিনার।  মূল ভবন ইট ও কনক্রিটের তৈরি, তবে ছাদের নকশায় কাঠ এবং নানা রঙের ঢেউটিন ব্যবহারে করা হয়েছে। এই বিদ্যালয়ে শিক্ষার্থীর সংখ্যা ১৭০ জন । নার্সারি থেকে চতুর্থ শ্রেণি পর্যন্ত এখানে পড়াশোনা চলছে। (২০১৯ পর্যন্ত) প্রতিবছর একটি শ্রেণি করে বিদ্যায়লটি উচ্চ বিদ্যালয় ও কলেজে রুপান্তিরত হচ্ছে।

ইতিহাস
শাহাবুদ্দিন স্কুল ১১ অক্টোবর ২০১৫ সালে চাঁদপুর জেলার লক্ষ্মীপুর গ্রামের বাসিন্দা ও বাংলাদেশের শিল্পউদ্যোক্ত মো. শাহাবুদ্দিন অনু  তার নিজের প্রতিষ্ঠা করার উদ্যোগ নেন। তিনি  ১১৬ শতাংশ জমি ক্রয় করে নান্দনিক এই স্কুল নির্মাণের কাজ শুরু করেন। শাহাবুদ্দিন ফাউন্ডেশনের একটি প্রতিষ্ঠান হিসেবে পরিচিতি পায় ‘শাহাবুদ্দিন স্কুল এন্ড কলেজ’। প্রথম দিকে এতে প্লে থেকে চতুর্থ শ্রেণি পর্যন্ত শুরু করা হয়।  ১৬৮জন ছাত্র-ছাত্রীর পাঠদান করা হয়। ১৫ জন শিক্ষক পাঠদানের কাজে জড়িত। প্রতিষ্ঠার পর থেকে প্রতিবছর একটি শ্রেণি উন্নিত করা হয়।

অবস্থান
বাংলাদেশের চাঁদপুর জেলার সদর উপজেলার লক্ষ্মীপুর গ্রামে প্রায় দেড় একর খোলা ভূমির ওপর নির্মিত ও প্রতিষ্ঠিত শাহাবুদ্দিন স্কুল এন্ড কলেজ। চাঁদপুর জেলা শহর থেকে হরিণা ফেরিঘাটে যাওয়ার পিচঢালা সড়কের পাশে পড়ে লক্ষ্মীপুর গ্রাম। এ গ্রামেই বিদ্যালয়ের অবস্থান। খেলাধুলা ও আনন্দের সঙ্গে শিশুদের মানবিক শিক্ষায় গড়ে তুলতে এর কারুকার্যগুলো দর্শনীয়। এটি চাঁদপুর জেলার একটি দর্শনীয় স্থান হিসেবে স্বীকৃতি পেয়েছে।

তথ্যসূত্র

বহিঃসংযোগ

 শাহাবুদ্দিন স্কুল এন্ড কলেজ

চাঁদপুর জেলার বিদ্যালয়
চাঁদপুর জেলার মহাবিদ্যালয়
২০১৫-এ প্রতিষ্ঠিত শিক্ষাপ্রতিষ্ঠান
২০১৫-এ বাংলাদেশে প্রতিষ্ঠিত